**Humanitarna akcija „Moje zrno dobrote - moj kruh za bližnjega“**

Poštovani roditelji u **četvrtak 15. listopada 2015**. obilježit ćemo **Dan zahvalnosti za plodove zemlje**. Pozivamo vas da se zajedno sa svojom djecom uključite u obilježavanje ovog dana i da zajednički zahvalimo zemlji na svim plodovima, radostima, uspjesima i darovima kojima nas je tijekom godine obdarila.

Majke, bake, tete, susjede… neka naprave kruh, kiflice, suhe kolače ili neki drugi krušni proizvod, a učenici svakog razrednog odjeljenja pobrinut će sa da prigodno ukrase stol na kojem će predstaviti svoj razred i izložiti donesene proizvode. Svi zajedno ujutro ćemo prisustvovati blagoslovu što će ga predvoditi don Hrvoje Dragun, a za vrijeme velikog odmora i nakon njega, **u vremenu od 9,05 do 13,00 sati**, organiziramo humanitarnu akciju prodaje kruha i krušnih proizvoda. Sav prihod od prodaje i ove je godine namijenjen je za pomoć našem Borisu Šimoviću.

Zemlja nas stoljećima nesebično hrani i obdaruje svojim blagodatima. Pokažimo i mi svoju nesebičnost i zajedništvo. Odazovimo se akciji, dođimo i kupimo nešto od izloženih plodova te još jednom pokažimo Borisu da mislimo na njega.